คลังปลื้มขาดดุลไม่ถึง1%ของจีดีพี
รมว.คลังเผยการเก็บรายได้ปี 2553 เกินเป้าไม่น้อยกว่า 2 แสนล้านบาท ส่งผลให้การขาดดุลงบประมาณเหลือไม่ถึง 1% ของจีดีพี
7 ก.ค. 2553

รมว.คลังเผยการเก็บรายได้ปี 2553 เกินเป้าไม่น้อยกว่า 2 แสนล้านบาท ส่งผลให้การขาดดุลงบประมาณเหลือไม่ถึง 1% ของจีดีพี
นายกรณ์ จาติกวณิช รมว.คลัง กล่าวว่า ตามเอกสารงบประมาณ 2553 เป็นการตั้งงบประมาณแบบขาดดุล 3 แสนล้านบาท หรือ 3.5% ของผลิตภัณฑ์มวลรวมภายในประเทศ (จีดีพี) แต่เนื่องจากการเก็บรายได้ของรัฐบาลดีกว่าที่คาดไว้อย่างน้อย 2 แสนล้านบาท ก็จะทำให้การขาดดุลงบประมาณน้อยลงเหลือ 1% ของจีดีพี ซึ่งการขาดดุลนี้อยู่ภายใต้สมมุติฐานจะมีการเบิกจ่ายใช้เงินงบประมาณ 100% แต่ในความเป็นจริงการเบิกจ่ายงบประมาณทุกปีจะไม่ถึง 100% เพราะฉะนั้นจะทำให้การขาดดุลงบประมาณ 2553 จะน้อยกว่า 1%